મમતા બેનર્જીએ કહ્યું હતું કે, મેં કેન્દ્રમાં ક્યારેય આવી સરકાર નથી જોઇ, મોદી સરકાર જૂના સંસ્થાનો, યોજના આયોગ અને બીજી સંસ્થાઓને ખસેડવામાં લાગેલી છે. તેઓ સરકારની કરોડરજ્જૂ તોડવાનું કામ કરી રહ્યાં છે. તેમણે સરકાર પર પ્રહારો કરતા કહ્યું હતું કે, 500 અને 1000 રૂ.ની નોટો બંધ કરવાથી તેમના રાજ્યને 5500 કરોડ રૂપિયાનું નુકસાન થયું છે. તૃણમુલ કોંગ્રેસે નોટબંધીનો વિરોધ કરતાં સીબીઆઇ દ્વારા તેમની પાર્ટીના સાંસદો સાથે બદલો લેવામાં આવી રહ્યો છે. તેમણે નરેન્દ્ર મોદી પર નિશાનો સાધતા કહ્યું કે, આ નોટબંધીના નિર્ણયને કારણે સામાન્ય માણસને હેરાનગતિ વેઠવી પડી છે. જો કે, મમતા બેનર્જીના આવા નિવેદન પર અનેક સવાલો ઊભા થયા છે.